
Opravné uznesenie Okresný súd Michalovce, v rodinnoprávnej veci navrhovateľa A. B., nar. XX.XX.XXXX, trvale bytom C. D. XXX proti odporkyni E. B., nar. XX.X.XXXX, trvale bytom F. G. D. XX, o zrušenie vyživovacej povinnosti k plnoletému dieťaťu, takto rozhodol: I. O p r a v u j e výrok I. rozsudku Okresného súdu Michalovce zo dňa 21.5.2025, č. k. 15Pc/59/2024-19 nasledovne: „Z r u š u j e vyživovaciu povinnosť navrhovateľa voči odporkyni určenú rozsudkom Okresného súdu Michalovce, číslo konania 2P/236/2018-44 zo dňa 24.1.2019, počnúc dňom 23.1.2024.“ II. V ostatnej časti zostáva text rozsudku nezmenený. odôvodnenie: 1./ Na tunajšom súde sa vedie konanie o zrušenie vyživovacej povinnosti k plnoletému dieťaťu. 2./ Navrhovateľ A. B., nar. XX.XX.XXXX písomným podaním doručeným súdu dňa 9.6.2025 požiadal o vydanie opravného uznesenia z dôvodu, že vo výroku I. rozsudku vydanom Okresným súdom Michalovce dňa 21.5.2025, č. k. 15Pc/59/2024-19 bola uvedená nesprávna spisová značka rozsudku, na základe ktorého bola vyživovacia povinnosť určená a to 15P/340/2015-15 zo dňa 20.1.2016, pričom správne má byť: 2P/236/2018-44 zo dňa 24.1.2019...“. 3./ Podľa § 224 z.č. 160/2015 Z.z. /ďalej len Civilný sporový poriadok/, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4./ Vzhľadom na vyššie uvedené skutočnosti, súd o oprave rozsudku rozhodol tak, ako je to uvedené vo výrokovej časti tohto uznesenia. Poučenie: Proti tomuto uzneseniu je prípustné odvolanie do 15 dní odo dňa jeho doručenia na Krajský súd v Prešove prostredníctvom tunajšieho súdu.

